*De medicina*, издание од 1528 година објавено од Алдо Мануцјо.
***За медицината*** (изворно на латински: *De Medicina*) ― медицински трактат од 1 век од Аул Корнелиј Келс, римски енциклопедист и можеби (но не веројатно) лекар. Тоа е единствениот преживеан дел од многу поголема енциклопедија; сè уште преживеале само мали делови од деловите за земјоделството, воената наука, говорништвото, јуриспруденцијата и филозофијата. *За медицината* се заснова на знаење од дела на старогрчки јазик дела и е сметан за најдобар преживеан трактат за александриската медицина. Тој е, исто така, првиот целосен учебник за медицина што е отпечатен, и има „енциклопедиски аранжман што ја следи триделната поделба на медицината во тоа време, како што била воспоставена од Хипократ и Асклепијад – исхрана, фармакологија и хирургија". Ова дело ги опфаќало и темите за болести и терапија. Секциите го детализираат отстранувањето на истрелните оружја, запирање на крварење, спречување на воспаление, дијагноза на внатрешни болести, отстранување на камења во бубрезите, ампутација на екстремитети и така натаму.

Изворното дело било објавено некое време пред 47 н.е. Се состоело од осум книги со високо ценет латински текст. Предметот е поделен на следниов начин:

* Книга I – Исхрана, хигиена и придобивките од вежбањето.
* Книга II - Причината за болеста, нејзините симптоми и прогноза.
* Книга III – Третман на болести, вклучително и обична настинка и пневмонија.

Тој ги класифицирал менталните нарушувања на: френитис, делириум со треска; меланхолија, депресија; еден поради лажни слики и нарушено расудување, веројатно шизофренија; делириум поради страв; летаргија, кома; и morbus comitialis, епилепсија. Поимот „insania" (лудост) прв го употребил тој. Методите на лекување вклучувале крварење, заплашување на пациентот, повраќање, клизма, целосна темнина и лушпа од афион или буника, и пријатни како музикотерапија, патување, спортување, читање на глас и масажа. Тој бил свесен за важноста на односот лекар-пациент.

* Книга IV – Анатомски описи на избрани болести.
* Книга V – Лекови, вклучувајќи опијати, диуретици, пургативи и лаксативи.
* Книга VI – Чирови, кожни лезии и болести.
* Книга VII – Класични зафати, како што се литотомија и отстранување на перде.
* Книга VIII – Третман на исчашување и фрактури.

*За медицината* била позната во средниот век до 9 или 10 век, но подоцна била изгубена до 15 век. Таа била првата медицинска книга што била отпечатена, во Фиренца, 1478 година.

Наводи
------

1. ↑  Thayer, Bill (19 март 2005). „Introduction, Celsus, On Medicine". Penelope. Посетено на 19 ноември 2023.
2. 1 2  Simmons, John Galbraith (2002). *Doctors and Discoveries: Lives that Created*. Houghton Mifflin Reference Books. ISBN 0-618-15276-8.
3. 1 2  Prioreschi, Plinio (1996). *A History of Medicine*. Horatius Press. ISBN 1-888456-03-5.
4. ↑  Celsus: De medicina, Florence 1478. Part 1 Royal College of Physicians of Edinburgh 2014; 44:252–4
5. ↑  „On Medicine - De medicina". *World Digital Library*. Посетено на 19 ноември 2023.
6. ↑  Southern, Pat (2007). *The Roman Army: A Social and Institutional History*. Oxford University Press US. ISBN 978-0-19-532878-3.
7. ↑  Teuffel, Wilhelm Sigismund; von Schwabe, Ludwig; Warr, George Charles Winter (1892). *Teuffel's History of Roman Literature*. G. Bell & sons.
8. ↑  Howells, John G.; Osborn, M. Livia (1984). *A reference companion to the history of abnormal psychology*. Greenwood Press. ISBN 9780313242618. Посетено на 19 ноември 2023.
9. ↑  Norman, Jeremy. „Celsus's de Medicina, the Oldest Western Medical Document after the Hippocratic Writings, and How it Survived the Middle Ages". *History of Information*.
10. ↑  Celsus: De Medicina, Florence 1478, Part I
11. ↑  Langslow, D. R. (2000). *Medical Latin in the Roman Empire*. Oxford University Press. ISBN 0-19-815279-5.

Надворешни врски
----------------

* De Medicina на LacusCurtius (изворно на латински и англиски превод)
* „De medicina". *World Digital Library* (Latin). Посетено на 19 ноември 2023.CS1-одржување: непрепознаен јазик (link)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 182305826
* LCCN: n86821310
* GND: 4307471-6
* SUDOC: 02853168X
* BNF: cb125516514 (податоци)
* NLA: 36120505
* BNE: XX2347740

 |

 |